Etnopluralism
Etnopluralism on globalismi, immigratsiooni ja mitmekultuurilisuse vastane ideoloogia, mis pooldab kultuuride, rasside ning sarnaste erigruppide eraldamist nende vastastikulise säilitamise heaks. Etnograaf Benjamin R. Teitelbaumi järgi kasutas mõistet (saksa keeles Ethnopluralismus) esimesena Saksa sotsioloog Henning Eichberg oma 1973. aasta essees, milles vastandus eurotsentristlikele vaadetele. Tihti samatähenduslikuks hinnatud etnoeristamise (prantsuse keeles ethno-différencialisme) mõistet propageeris alates 1970. aastatest Nouvelle Droite koolkonna mõtleja Alain de Benoist' juhitud mõttekoda GRECE.